C 421/38
BG
Официален вестник на Европейския съюз
4.11.2022 г.
Платформата на мисията ще подпомага по-специално онези градове, които се ангажират да постигнат неутралност по отношение на климата до 2030 г., ще осигурява цялостна съгласуваност и координация по време на целия процес и ще докладва редовно за напредъка на изпълнението на договорите за климата, съобразени с градската специфика.
С подписването на ССС, градовете получават „знака на мисията“, с който се потвърждават строгият процес на оценка и качеството и изпълнимостта на техните ангажименти.
Той ще отключи целеви възможности за финансиране по програмите за финансиране на ЕС и ще даде възможност на регионите, държавите членки и други публични участници да подкрепят силно видими дейности за неутралност по отношение на климата в градовете пионери, за да подпомогнат усилията за постигане на целите на Европейския зелен пакт.
Тъй като дейностите, включени в CCC, вече са били проверени като екологично устойчиви в съответствие с рамката на ЕС за улесняване на устойчивите инвестиции, знакът ще повиши осведомеността и доверието на инвеститорите.
Това ще улесни градовете да привличат финансиране за своите дейности, свързани с климата, от допълнителни публични и частни инвеститори.
Мисия на ЕС „Пакт за почвите за Европа“ Мисията ще бъде пионерска, ще покаже и ще ускори прехода към здрави почви чрез амбициозни действия в 100 живи лаборатории и водещи инициативи в рамките на териториалните условия.
Това ще бъде съчетано с амбициозна трансдисци­ плинарна програма в областта на НИИ, стабилна, хармонизирана рамка за мониторинг на почвите и повишена грамотност по отношение на почвите, както и комуникация за взаимодействие с гражданите.
Целите на мисията са в пълно съответствие с целите на политиката на ЕФРР за по-зелена, нисковъглеродна и устойчива Европа с икономика в преход към нулеви нетни въглеродни емисии чрез насърчаване на чист и справедлив енергиен преход, зелени и сини инвестиции, кръгова икономика, смекчаване на последиците от изменението на климата и адаптиране към него, превенция и управление на риска и устойчива градска мобилност.
ЕФРР може да играе важна роля по отношение на здравето на почвите.
Три четвърти от регионите от ниво 2 по NUTS имат стратегии за интелигентна специализация в хранително-вкусовата промишленост, което означава, че съществува значителен потенциал за проекти, които да допринасят за целите на мисията от гледна точка на научните изследвания и иновациите.
Мисията ще използва тематичната платформа за интелигентна специализация в областта на хранително-вкусовата промишленост, за да се извлече полза от междурегионалното сътрудничество и да се насърчи появата на общи инвестиционни проекти за иновации в области, свързани с мисията.
Тематичният приоритет „По-зелена Европа без въглеродни емисии“ ще даде възможност да се увеличат резултатите от мисиите.
Регионите, които са определили в своите стратегии за интелигентна специализация приоритети, свързани с устойчивото управление на почвите и земите, могат да се възползват от решенията, разработени и тествани в живите лаборатории и чрез водещите инициативи на мисията, и да ги прилагат надолу по веригата в по-голям мащаб.
Interreg може също да допринесе много ефективно за изпълнението на мисията, като установи трансгранично сътрудничество по отношение на целите на мисията (трансгранично, транснационално и междурегионално сътрудничество).
Примерите включват: пилотни или демонстрационни проекти за възстановяване на влажните зони в трансгранични или в северноевропейски транснационални зони или сътрудничество в областта на водната ерозия в южноевропейски транснационални зони и трансгранични речни басейни (напр.
Дунав), или сътрудничество в областта на подходите за териториално планиране, които надлежно отчитат управлението на земята/почвите.